ગુજરાતના પૂર્વ મુખ્યમંત્રી અને દેશના 15માં વડાપ્રધાન નરેન્દ્ર મોદીએ સાંજે છ વાગ્યાની આસપાસ વડાપ્રધાન પદના શપથ ગ્રહણ કર્યા હતા. શપથવિધિ સમારોહને ઐતિહાસિક બનાવવા માટે સાર્ક દેશોના રાષ્ટ્રાધ્યક્ષો, બૉલીવુડ, ઉદ્યોગજગત અને ખેલજગતની અનેક હસ્તીઓને આમંત્રીત કરવામાં આવ્યા હતા. 4 હજારની આસપાસ એકઠી થયેલી જનમેદનીની હાજરીમાં નરેન્દ્ર મોદીએ વડાપ્રધાન પદના શપથ લીધા હતા. શપથ લેતી વખતે નરેન્દ્ર મોદી જે અંદાજમાં પોતાનું નામ બોલ્યા, તેનાથી એક સમયે બૉલીવુડની ફિલ્મ અગ્નિપથનું એ દ્રશ્ય આંખો સમક્ષ તરી આવ્યું કે, જેમાં અમિતાભ બચ્ચન બોલે છે, વિજય દીનાનાથ ચૌહાણ.